Kamanių šilelis

Kamanių šilelis – 2011 m. sukurtas lietuviškas indie folk duetas (Kamilė Gudmonaitė ir Mantas Zemleckas).

Koncertuoja Lietuvoje (festivaliuose „Mėnuo Juodaragis“, „Purpurinis vakaras“, „Yaga“, „Supynės“, „Tai-aš“, „Varom“) ir užsienyje (koncertavo Berlyne, Hamburge, Gdanske, Rygoje).

Susikūrimas 
2007 m. dueto nariai susipažino festivalyje „Yaga“. Jame vienas kitam atliko savo dainas.

2011 m. sausio 27 d. įvyko pirmasis dueto koncertas kavinėje „Balti drambliai“, kurį suorganizavo ir įgarsino Domantas Razauskas.

Pavadinimas 
Kamanė – Kamilė ir Mantas pirmųjų skiemenų samplaika. Šilelis – simbolizuoja dueto susipažinimo vietą, pasaulio-miško modelį.

Stilius ir įtaka 
Duetas naudoja tradicinius liaudies instrumentus, kasdienius daiktus ir gamtos garsus. Vėlesnėje kūryboje jaučiama ir elektroninės muzikos įtaka. Muzikuojant naudojo gitarą, ukulėlę, australų didžeridu, šiauriečių dambrelius, tibetiečių dainuojantį puodą. Yra pasitelkusi gamtos garsus: vandens tekėjimą, aidą. Namų apyvokos daiktus: pjūklus, santechnikos raktus. 

Viename pirmųjų grupės koncertų klube „Pogo“, ji buvo apibrėžta kaip psycho-folk stiliaus. Domantas Razauskas teigė grupės muzikoje girdintis indie, alternative country muzikos stilių užuomazgų. Apžvalgininkas Ramūnas Zilnys pastebėjo, kad „Kamanių šilelio“ muzikoje galima rasti ir britiško indie roko įtakos (dainose „Sakmė apie jūrų gyventojus“, „Lakštingalėlė“ ir folkloro (dainoje „Namai“).

„Facebook“ ir „Spotify“ paskyrose grupė priskirta indie folk stiliui. 

Duetas įkvėpimo sėmėsi iš XX a. teatro mąstytojo Antonino Artaudo knygos „Teatras ir jo antrininkas“. Joje rašoma apie pirmykštį totalinį, ritualizuotą meną. Didelę įtaką darė ir pasaulinė liaudies muzika, 7 dešimtmečio psichodelinis rokas, minimalistinė elektroninė muzika. Kūryboje naudojami ne tik K. Gudmonaitės ir poeto Donaldo Kajoko, bet ir lietuvių liaudies tekstai.

Albumai 

Grupės dainos yra rinkiniuose:
Note Lithuania: Folk (2012 m.) 
Note Lithuania: 2015 (2015 m.) 
Note Lithuania: Folk/World (2016 m.) 
Broliai juodvarniai. Patriotinių dainų albumas (2016 m.)

Galerija

Apdovanojimai ir nominacijos

Šaltiniai

Nuorodos 
 Bandcamp paskyra
 Facebook paskyra
 Instagram paskyra
 Youtube kanalas

Lietuvos atlikėjai